**DRAGI OTROCI!**

Ta teden bomo delali na tematiko o **pticah selivkah**, ki se sedaj vračajo nazaj v naše kraje. Doma lahko starejše povprašate če poznajo ptice selivke in jih skupaj tudi naštejete.

* **PONEDELJEK, 20.4.2020**

Prikazala in naštela vam bom nekaj ptic selivk. Vi pa si jih dobro oglejte, pojdite v naravo, po vasi ali če imate možnost pojdite na najbližjo kmetijo in poskušajte **POISKATI** kakšno ptico selivko, jo opazujte in poslušajte.

* ŠTORKLJA



* LASTOVICA



* ŠKOREC



* KUKAVICA



* **TOREK, 21.4.2020**

**PTICE IZ SLANEGA TESTA**

Iz slanega testa oblikujte ptice in jih okrasite s poljubnimi vzorci.

**PRIPOMOČKI:** slano testo, nož za oblikovanje, paličica.

**SLANO TESTO:** 2 skodelici moke, 2 skodelici fino mlete soli in 1 skodelica vode. Vse skupaj zgnetete in dobite odlično maso za oblikovanje.

**PRIPRAVA:** Vzemite košček slanega testa in ga razvaljajte, ter izrežite z modelčkom obliko ptice ali pa jo sami oblikujte. Dodajte ji različne vzorce, krila, kljunček in tako naprej. Ko je izdelek končan, ga posušite na zraku ali v pečici. Potem jih lahko tudi poljubno pobarvate s tempera barvami.

* **SREDA, 22.4.2020**

**RISANJE PTIC PO SVOJI DOMIŠLJI**

**PRIMOMOČKI:** risalni list, svinčnik, barvice, voščenke, tempera barvice, čopič.

**PRIPRAVA:** Po želji si izberite likovno tehniko s katero boste risali ali slikali ptice po svoji domišljiji.

Primeri:





* **ČETRTEK, 23.4.2020**

**ZGODBA O PTICAH SELIVKAH**

Zelo dobro je vse predstavljeno na naslednji spletni strani: <http://www.springalive.net/sl-si/springalive/o_selitvah>. Izberi si eno ptico, na primer KUKAVICO in vsak dan, en teden opazuj in si zapisuj kolikokrat si jo videl oziroma slišal. Izdelaj svojo tabelo z opazovanji.

* **PETEK, 24.4.2020**

**IZDELAJ PTIČA IZ PAPIRJA**

Na naslednji povezavi imaš prikazan primer ptiča iz papirja in postopek kako narediš svojega: <https://www.youtube.com/watch?v=dRIfRUOzoGQ>.

 